 1 Ndị Eze 12  Rehoboam wee gaa Shikem, nihi na ọ bụ na Shikem ka Izrel dum bịara ka ha mee ya eze.O wee ruo na ngwa ngwa Jeroboam nwa Nibat nụrụ ya, mgbe ọ ka nọ nIjipt nihi na ọ gbara ọsọ nihi Eze Sọlọmọn, ka Jeroboam wee biri nIjipt,ha wee zie ozi ka ọ bịa. E mesịa, Jeroboam na ọgbakọ Izrel dum bịara wee malite ịgwa Rehoboam, sị:Nna gị mere ka yok anyị sie ike, ma gị onwe gị, mee ka ọrụ siri ike nna gị nyere anyị na yok ya dị arọ nke o boro anyị dị mfe, anyị ga-ejekwara gị ozi.O wee sị ha: Laanụ, bịaghachinụ nụbọchị nke atọ. Ha wee laa.Eze Rehoboam wee gakwuru ndị okenye bụ ndị jeere Sọlọmọn nna ya ozi mgbe ọ dị ndụ, ka ha nye ya ndụmọdụ, o wee sị ha: Olee ihe unu na-adụ m ọdụ ka m zaa ndị a?Ha wee sị ya: Ọ bụrụ na ị ga-abụrụ ndị a ohu taa wee jeere ha ozi nezie, zaa ha ma gwa ha okwu ọma; ha ga-abụkwa ndị ohu gị mgbe niile.Otú ọ dị, ọ hapụrụ ndụmọdụ ahụ ndị okenye nyere ya, o wee gakwuru ụmụ okorobịa ndị ya na ha tokọrọ, bụ ndị na-ejere ya ozi, ka ha nye ya ndụmọdụ.O wee sị ha: Olee ihe unu na-adụ m ọdụ ka anyị zaa ndị a gwara m, sị, Mee ka yok nna gị boro anyị dị mfe?Ụmụ okorobịa ahụ ya na ha tokọrọ wee sị ya: Ihe a ka ị ga-agwa ndị a bụ ndị sịrị gị, Nna gị mere ka yok anyị dị arọ, ma gị onwe gị mee ka ọ dị mfe nahụ anyị; ihe a ka ị ga-agwa ha, Mkpịsị aka nta m ga-adị okpotokpo karịa úkwù nna m.Nna m boro unu yok dị arọ; ma mụ onwe m ga-atụkwasị ihe na yok unu. Nna m pịara unu ụtarị nkịtị, ma mụ onwe m ga-apịa unu ụtarị akpụkpọ anụ.Jeroboam na ndị Izrel niile wee bịakwute Rehoboam nụbọchị nke atọ, dị nnọọ ka eze kwuru, sị: Bịakwuteghachi m nụbọchị nke atọ.Eze wee zaa ha nolu ike, o wee hapụ ndụmọdụ ndị okenye ahụ bụ ndị nyere ya ndụmọdụ.O wee gaa nihu ịgwa ha okwu dị ka ndụmọdụ ụmụ okorobịa nyere ya si dị, sị: Nna m mere ka yok unu dị arọ, ma mụ onwe m ga-atụkwasị ihe na yok unu. Nna m pịara unu ụtarị nkịtị, ma mụ onwe m ga-apịa unu ụtarị akpụkpọ anụ.Eze egeghịkwa ndị ahụ ntị, nihi na ihe a na-emenụ si naka Jehova, ka Jehova wee mezuo ihe ọ gwara Jeroboam nwa Nibat site nọnụ Ahaịja onye Shaịlo.Mgbe Izrel dum hụrụ na eze egeghị ha ntị, ha zara eze, sị: Olee òkè anyị nwere na Devid? Ọ dịghịkwa ihe nketa anyị nwere na nwa Jesi. Lakwuru chi gị, Izrel! Lekwa ụlọ gị, Devid! Ndị Izrel wee lawa nụlọikwuu ha.Ma Rehoboam nọ na-achị ụmụ Izrel ndị bi nobodo ndị dị na Juda.Eze Rehoboam wee ziga Adọram, bụ onye na-elekọta ndị a kpọọrọ ịrụ ọrụ mmanye, ma Izrel dum ji nkume tụgbuo ya. Ma Eze Rehoboam jisiri ike rịgoro nụgbọ ịnyịnya gbalaa Jeruselem.Ụmụ Izrel wee nọgide na-enupụrụ ụlọ Devid isi ruo taa.O wee ruo na ozugbo Izrel dum nụrụ na Jeroboam alọghachiwo, ngwa ngwa ahụ ha zigara ozi wee kpọọ ya ka ọ bịa nzukọ ha, ha wee mee ya eze Izrel dum. Ọ dịghị ebo ọ bụla sooro ụlọ Devid ma e wezụga naanị Juda.Mgbe Rehoboam rutere Jeruselem, ọ kpọkọtara ụlọ Juda na ebo Benjamin dum ozugbo, otu narị puku ndị ikom na iri puku asatọ ndị gbasiri ike a họrọ ahọ maka ibu agha, ka ha gaa buso ụlọ Izrel agha, iji mee ka Rehoboam nwa Sọlọmọn nwetaghachi ọchịchị.Okwu nke ezi Chineke wee ruo Shemaya bụ onye nke ezi Chineke ntị, sị:Gwa Rehoboam nwa Sọlọmọn eze Juda nakwa ụlọ Juda na Benjamin dum na ndị fọdụrụ, sị,Nke a bụ ihe Jehova kwuru: Unu agbagola ibuso ụmụnne unu, bụ ụmụ Izrel agha. Laghachinụ onye ọ bụla nụlọ ya, nihi na ihe a na-emenụ si m naka. Ha wee rube isi nihe Jehova kwuru, wee laghachi nụlọ ha dị ka okwu Jehova si dị.Jeroboam wee wuo Shikem nógbè Ifrem bụ ugwu ugwu wee biri na ya. O wee si nebe ahụ pụta wee wuo Penuel.Jeroboam wee malite ịsị nobi ya: Alaeze a ga-alaghachiri ụlọ Devid.Ọ bụrụ na ndị a anọgide na-agbago ịchụ àjà nụlọ Jehova na Jeruselem, obi ndị a ga-alaghachikwuru onyenwe ha, bụ Rehoboam eze Juda; ha ga-egburịrị m wee laghachikwuru Rehoboam eze Juda.Ya mere, eze natara ndụmọdụ wee mee nwa ehi ọlaedo abụọ ma gwa ndị ahụ, sị: Ọ bụ ihe siri ike nke ukwuu unu ịgbagowe Jeruselem. Lee Chineke gị, Izrel, nke kpọpụtara gị nala Ijipt.O wee debe otu na Betel, debekwa nke ọzọ na Dan.Ihe a wee bụrụ ihe na-eme ka ndị Izrel mehie, ha wee malite ịga nihu nke ahụ dị na Dan.O wee malite ịrụ ụlọ nebe ndị dị elu, sikwa ná ndị nkịtị na-ahọrọ ndị ọ na-eme ndị nchụàjà, bụ ndị na-abụghị ụmụ Livaị.Jeroboam wee mee ememme nọnwa nke asatọ nabalị iri na ise nọnwa, dị ka ememme a na-eme na Juda, ka o wee chụọ àjà nelu ebe ịchụàjà nke ọ rụrụ na Betel, ịchụrụ nwa ehi ndị ahụ o mere àjà; o wee debe ndị nchụàjà nke ebe ndị dị elu ndị ọ rụrụ ka ha na-eje ozi na Betel.O wee malite ịchụ àjà nelu ebe ịchụàjà nke ọ rụrụ na Betel nabalị iri na ise nọnwa asatọ, nọnwa nke o chepụtara nonwe ya; o wee meere ụmụ Izrel ememme, chụọkwa àjà nelu ebe ịchụàjà iji suree ihe nsure ọkụ. 